

Bosna i Hercegovina

 Federacija Bosne i Hercegovine

KANTON SARAJEVO

Općina Novi Grad Sarajevo

JU OSNOVNA ŠKOLA “BEHAUDIN SELMANOVIĆ” SARAJEVO

Bosna i Hercegovina

 Federacija Bosne i Hercegovine

KANTON SARAJEVO

Općina Novi Grad Sarajevo

Bosnia and Herzegovina

Federation of Bosnia and Herzegovina

CANTON SARAJEVO

Municipality Novi Grad Sarajevo

Broj protokola: 02- 95/23

Sarajevo, 15.02.2023.godine

Na osnovu člana 61. Pravilnika o organizaciji i realizaciji izleta, studijskih posjeta, ekskurzija, kampovanja/logorovanja, druđtveno/korisnog rada, škole u prirodi i drugih oblika odgojno-obrazovnog rada u osnovnoj i srednjoj školi („Službene novine Kantona Sarajevo“ broj:15/22) direktor JU OŠ „Behaudin Selmanović“ Sarajevo donosi

**ETIČKI KODEKS**

**O PONAŠANJU UČESNIKA EKSKURZIJE**

**I DIO**

**OPĆI DIO**

**Član 1.**

**(predmet Etičkog kodeksa)**

Etičkim kodeksom učesnika u procesu realizacije ekskurzije JU OŠ „Behaudin Selmanović“ Sarajevo (u daljem tekstu: škola) propisuje se etička pravila međusobne komunikacije: učenika, učenika i zaposlenika škole, zaposlenika, učesnika ekskurzije i predstavnika Agencije i drugih lica (hotelsko i ugostiteljsko osoblje, graničari i carinici, organi javnog reda i druga lica sa kojim učesnici stupaju u komunikaciju, pravila sigurnosti i zaštite od socijalno neprihvatljivih oblika ponašanja, diskirminacije neprijateljstva i svih oblika nasilja sa posebnim osvrtom na vršnjačko nasilje, način postupanja prema ličnog i imovini drugih, zabrane konzumiranja duhana odnosno duhanskih proizvoda za učenike, a alkohola i opojnih sredstava za zaposlenike škole i učenike, zaštitnih mjera od odlaska učesnika na neprikladna mjesta, zabrane izuzimanja od učestvovanja u realizaciji ekskurzije od strane učenika/grupe bez saglasnosti i pratnje odgovornih nosilaca aktivnosti ekskurzije, obaveze Škole i Agencije da osiguraju tajnost podataka o zdravstvenim i drugim specifičnim potreba učenika, obaveze preduzimanja svih potebnim aktivnosti u cilju ostvarenja zdravstvene i druge zaštite učenika i zabrani osamljivanja bilo kojeg učesnika u realizaciji ekskurzije (vozač, vodič, vođa puta, nastavnik) sa manje od tri učenika, kao i sankcionisanje kršenja odredbi Etičkog kodeksa.

**Član 2.**

**(svrha Kodeksa)**

Svrha Kodeksa je da se njegovom dosljednom primjenom uspostavi primjeran nivo odnosa i kulture, a u skladu sa ličnim dostojanstvom i integritetom Škole.

**Član 3.**

**(konsultacije sa svim učesnicima eksksurzije)**

Direktor škole je obavezan da prije realizacije putovanja, organizuje konsultacije s ciljem potpune uključenosti i obaviještenosti roditelja/staratelja o svim ponuđenim sadržajima, posebno u smislu izbora mjesta realizacije i kompletnog aranžmana.

**Član 4.**

**(upoznavanje sa Kodeksom)**

(1) Svi učenici IX razreda i roditelji/staratelji učenika koji učestvuju u realizaciji ekskurzije bit će upoznati s Etičkim kodeksom i pravilima ponašanja.

**Član 5.**

**(dužnost postupanja nastavnika koji učestvuju u realizaciji ekskurzije)**

Nastavnici koji učestvuju u realizaciji ekskurzije dužni su u svom radu postupati savjesno i odgovorno prema praivlima struke i u skladu satemeljnim načelima humanosti, moralnosti, te vrijednostima zaštićenih međunarodnim pravom, naročito vodeći računa o pravima učenika.

**II DIO**

**OBAVEZE RAZREDNOG STARJEŠINE I RODITELJA/STARATELJA**

**Član 6.**

**(obaveze razrednog starješine)**

Razredni starješina koji učestvuje u realizaciji ekskurzije je obavezan:

1. Pravovremeno upoznati učenike sa programom ekskurzije koja je planirana Godišnjim programom rada škole.
2. Pravovremeno upoznati roditelje/staratelje učenika sa programom ekskurzije.
3. Pribaviti pismenu saglasnost roditelja kojom se prihvataju uslovi putovanja, program putovanja i daje saglasnost za učešće učenika u ekskurziji.
4. Pravovremeno upoznati učenike i roditelje/staratelje sa Etičkim kodeksom o ponašanju učesnika u realizaciji ekskurzije na roditeljskom sastanku.
5. Upoznati učenike sa pravilima sigurnosti i zaštite od socijalno neprihvatljivih oblika ponašanja, diskriminacije, neprijateljstva i svih oblika nasilja sa posebnim osvrtom na vršnjačko nasilje.

**Član 7.**

**(obaveza roditelja/staratelja)**

Roditelj/staratelj učenika koji učestvuje u ekskurzije je dužan:

1. Uputiti svoje dijete i upozoriti ga na norme društveno prihvatljivog ponašanja, moguće opasnosti, zabranu korištenja duhana i duhanskih proizvoda.
2. Prihvatiti obavezu dolaska po svoje dijete u slučaju bolesti ili težih povreda određenih pravila.
3. Upozna razrednog starješinu o zdravstvenom stanju i sklonostima djeteta, odnosno učenika.
4. Ukoliko postoji potreba, dostavi školi zdravstveni list ordinirajućeg ljekara javne zdravstvene ustanove koji sadrži podatke o zdravstvenom, fizičkom i psihičkom stanju učenika.
5. Snositi finansijsku odgovornost za štetu za koju je nastavnik utvrdio da je počinilo njihovo dijete.

**III DIO**

**PRINCIPI PONAŠANJA**

**Član 8.**

**(ponašanje razrednog starješine na ekskurziji)**

Razredni starješina na ekskurziji:

-preduzima sve aktivnosti u cilju sigurnosti i zaštite od socijalno neprihvatljivih

 oblika ponašanja, diskriminacije,neprijateljstva i svih oblika nasilja sa posebnim

 osvrtom na vršnjačko nasilje;

-njeguje poštivanje i povjerenje prema učenicima i drugim osobama;

-pokazuje primjer velikodušnosti, nesebičnosti, objektivnosti, odgovornosti i otvorenosti;

-pristojno se oblači;

-preduzima aktivnosti u cilju ostvarenja zdravstvene i druge zaštite učenika;

-ostvari saradnju sa ostalim subjetima realizacije ekskurzije: vodičima i

 predstavnicima agencije;

-osigura roditeljima/starateljima informacije prije i poslije realizacije ekskurzije i

-prijavi uočeno kršenje Etičkog kodeksa ponašanjem subjekata u realizaciji

 eksurzije.

**Član 9.**

**(ponašanje učenika)**

Na eskurziji učenici:

-ponašaju se pristojno i ljubazno;

-slušaju upute razrednog starješine i drugih učesnika, a koje se odnosi kako na obrazovne zadatke tako i na vladanje;

- ne ispoljavaju nasilno ponašanje prema drugoj osobi, te prijavljuje razredniku ili drugoj odrasloj osobi ako sami budu izloženi nasilju ili vide nasilje nad drugim;

- odnosi se odgovorno prema ličnoj i imovini drugih;

-oblače se pristojno;

-vode brigu o ličnoj higijeni i higijeni prostora;

-sa poštovanjem i prostojno se odnose prema nastavnicima, predstavnicima

 Agencije, kao i drugim učesnicima u realizaciji ekskruzije;

- ne nose opasne predmete sa sobom (nož, čakija i sl.)

-ne konzumiraju duhan i duhanske proizvode.

**Član 10.**

**(zabrana odlaska učesnika na neprikladna mjesta i izuzimanje od učestvovanja u ekskurziji)**

(1) Učesnicima u relaizaciji ekskurzije zabranjeno je odlaziti na neprikladna mjesta.

(2) Zabranjeno je izuzimanje od učestvovanje u ekskurziji učenika ili grupa učenika

 bez saglasnosti i pratnje odgovornih nosilaca realizacije ekskurzije.

**Član 11.**

**(zabrana osamljivanja)**

Nije dozvoljeno osamljivanje bilo kojeg učesnika u realizacije ekskurzije (vozač, vodič, vođa puta, nastavnik) sa manje od tri učenika.

**Član 12.**

**(tajnost podataka)**

Škola i Agencija su dužne da osiguraju tajnost podataka o zdravstvneim i drugim specifičnim potrebama učenika i ostalih učesnika ekskurzije.

**Član 13.**

**(minimalni zahtjevi putovanja)**

Škola je obavezna prilikom ugovoranja putovanja, osigurati uslove za sigurno i udobno putovanje učesnika.

**Član 14.**

**(sigurno putovanje)**

Sigurno putovanje podrazumjeva obavezu Agencije da koristi ona prijevozna sredstva u kojima su putnici i prtljag osigurani (putničko i zdravstveno osiguranje.

**Član 15.**

**(Udobnost putovanja)**

Udobnost putovanja podrazumjeva obavezu Agencije i škole da osiguraju potreban broj sjedišta u autobusu.

**IV DIO**

**OGRANIČAVANJE UČEŠĆA UČENIKA**

**Član 16.**

**(ograničavanje učešća učenika)**

U cilju zaštite učesnika od socijalno neprihvatljivih oblika ponašanja, neprijateljstva i svih oblika nasilja sa posebnim osvrtom na vršnjačko nasilje, zabranit će se učešće učenika u ekskurziji, kojima je u prethodnoj ili tekućoj školskoj godini izrečena odogjno-disciplinska mjera zbog neprihvaltjivih oblika ponašanja i svih oblika nasilja, koja povlači ocjenu iz vladanje „loše“.

**Član 17.**

**(ne sudjelovanje učenika u ekskurziji zbog zdravstvenih razloga)**

Ako učenik zbog zdravstvenih razloga ne može sudjelovati u realizaciji ekskurzije ili bi sudjelovanje štetilo njegovom zdravlju, može biti oslobođeno od navedneih aktivnosti uz prezetiranje nalaza ljeakra specijaliste, koji izdaje javna zdravstvena ustnaova, a roditelj dostavlja razredniku.

**V DIO**

**NADZOR NAD POŠTIVANJEM ETIČNOG KODEKSA**

**Član 18.**

**(kršenje odredbi Etičkog kodeksa)**

Kršenje odredbi Etičkog kodeksa predstavlja osnov za pokretanje disciplinskog postupka za prekršioca (učenika i nastavno osoblje) odnsono jedan od razloga neispunjavanja minimalnih i kvalifikacijskih zahtjava za Agencije-ponuđače.

**Član 19.**

**(nadzor nad poštivanjem Etičkog kodeksa)**

Nadzor nad poštivanjem Etičkog kodeksa za vrijeme realizacije ekskurzije vrši direktor škole ili osoba koju direktor odredi rješenjem.

**VI DIO**

**POSTUPAK DONOŠENJA I STUPANJA NA SNAGU ETIČKOG KODEKSA**

**Član 20.**

**(postupak donošenja)**

Etički kodeks usvaja Nastavničko vijeće na prijedlog direktora škole.

**Član 21.**

**(stupanje na snagu)**

Etički kodeks stupa na snagu danom usvajanja od strane Nastavničkog vijeća.

 DIREKTOR ŠKOLE

 Selmir Fehratović, prof

Dostavljeno:

* na oglasnu ploču
* a/a

web: [www.osbs.edu.ba](http://www.osbs.edu.ba) e-mail: os.bs@bih.net.ba tel: 00387 33 780 020 Viteška 6 71000 Sarajevo Bosna i Hercegovina